NaiveNeuron/SloPal huggingface dataset:
Poliačik, Martin, poslanec NR SR (2015-01-27):
Ďakujem veľmi pekne. Ja, samozrejme, nepôjdem teraz so siahodlhou analýzou predloženého materiálu, myslím, že na to sú tu kompetentnejší kolegovia. Ale mám tú výhodu, mám tú výhodu, že už od roku 2010, odkedy sedím v tomto parlamente, som členom ústavnoprávneho výboru, tak sa mi ten kontext, sa mi ten kontext ako keby súvislostí v justícii dostáva viacej pod kožu možno niekedy, aj než by som sám chcel, a jedna vec podľa mňa je veľmi záslužným činom pri tejto rekodifikácii a to je obrovský tlak na generačnú obmenu medzi sudcami. Myslím, že mnoho vecí, ktoré sa nám, alebo ľudí pred nami, nepodarili doteraz, mnoho rôznych projektov alebo snáh o hodnotenie sudcov, alebo zavedenia nejakého systému pravidelného dovzdelávania, myslím si, že samotná táto rekodifikácia nám spôsobí tak rapídny úpadok sudcov možno už blízko k dôchodkovému veku, že minimálne preto, ja nevravím, že to poďme urýchliť. Božechráň! To určite nie! Ale a určite súhlasím aj s pani kolegyňou Vittekovou, aj s pánom kolegom Lipšicom v tom, že nechať si ten priestor – porozprávať sa ešte cez leto o veciach a druhé čítanie posunúť až na jeseň – je dobrý nápad. Len hovorím, že samotná táto rekodifikácia, keď vojde do platnosti, si myslím, že pre mnohých sudcov bude pomerne silnou motiváciou už to zabaliť, že už sa im proste nebude chcieť vstupovať do úplne, do úplne nového systému práce, že na tie dva, tri alebo štyri roky, čo budú mať pred sebou do dôchodku, už si povedia, že im to za to nestojí. A myslím si, že, že keď sa máme pozerať na veci zo širšieho kontextu, toto je jedna vec, ktorá stojí za ocenenie, a možno keby sme ešte dva-tri kódexíky pridali, tak by nám to preredlo pri tých vyšších ročníkoch ešte viacej. Preto napríklad apelujem na to, aby sme s Trestným zákonom, tým veľkým balíkom, na ktorý tu tak dlho čakáme, plus tou mojou obľúbenou časťou sa pohli dopredu, lebo čím viacej nových vecí na tých súčasných sudcov hodíme, podľa mňa tým viac sa vytvorí prirodzené sito, aby tam naozaj ostali len tí, ktorí sa chcú vzdelávať, ktorí majú vedomosť aj o kontexte, kontexte európskeho práva, aby boli to ľudia, ktorí budú ochotní sa naučiť aj tento nový systém práce a takým spôsobom v podstate môžeme nepriamo prispieť ku generačnej obmene v sudcovských stavoch. Toľko odo mňa, ďakujem.
Krajniak, Milan, minister práce, sociálnych vecí a rodiny SR (2020-09-17):
Vážený pán podpredseda, vážené dámy a páni, nie je tu pán poslanec Kamenický, aspoň sa mi zdá, že ho nevidím, čo ma mrzí, lebo si myslím, že položil tú najpodstatnejšiu otázku v celej rozprave k tomuto zákonu o 13. dôchodkoch. Pýtal sa ma, či mám v rodine nejakého dôchodcu a či sa mu môžem pozrieť do očí. Tak by som vám chcel povedať, že, samozrejme, že mám v rodine veľa dôchodcov, ale teda najmä mojich dvoch rodičov, môjho otca a moju mamu. Zhodou okolností moja mama, ktorá celý život pracovala ako stredoškolská profesorka matematiky deskriptívnej geometrie a výpočtovej techniky, pracovala celý život na gymnáziu v Prievidzi. Som na ňu veľmi hrdý, pretože vychovala napríklad okrem iného chalana, ktorý skončil tretí na celosvetovej matematickej olympiáde. Celý život obetovala tejto profesii a za túto celoživotnú prácu si vyslúžila presne priemerný dôchodok, presne priemerný dôchodok. A keď sa teda pýtate, že či sa mojej mame viem pozrieť do očí, tak vám odpoviem veľmi jednoducho. Pýtal som sa mojej mamy: „Mama, koľko si dostala minulý rok ako vianočný príspevok?“ Povedala mi, že približne 80 eur. Viete, koľko dostane moja mama a tým pádom aj každý dôchodca s priemerným dôchodkom na Slovensku tento rok ako 13. dôchodok? Dvestopäť eur. To znamená dvaapolnásobne viac ako minulý rok. Takže, pán Kamenický, mám v rodine dôchodcu, dokonca dvoch, moja mama má priemerný dôchodok, keďže vidím, že už ste prišli, a môžem sa jej pozrieť do očí, pretože nikdy nedostala ako dodatočný dôchodok na konci roka viac, ako dostane tento rok. A teraz sa ja pýtam vás, pán Podmanický, pán Kamenický, a vás pozdravujem aj pána Podmanického. A pýtam sa vás všetkých, ctení opoziční kolegovia, či sa vy mojej mame viete pozrieť do očí? Ktorej ste sľubovali 13. dôchodok v roku 2010, prišiel rok 2012, vládli ste sami. Nedostala žiadny 13. dôchodok. Prišiel rok 2013, vládli ste sami, nedostala žiadny 13. dôchodok, prišiel rok 2014, vládli ste sami, nedostala žiaden 13. dôchodok. A takto ste vládli až do roku 2020. Ani v 2019. roku nedostala. Moju mamu ste za tých osem rokov vašej vlády okradli o viac ako 3-tisíc euro a spolu s ňou každého dôchodcu s priemerným dôchodkom. Že sa nehanbíte! (Potlesk.) Že sa nehanbíte! (Potlesk.) A keď sa bavíme o tom a... (Ruch v sále. Prerušenie vystúpenia predsedajúcim.)
Hrnčiar, Andrej, podpredseda NR SR (2019-03-27):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Milanovi Laurenčíkovi.
Hrnčiar, Andrej, podpredseda NR SR (2017-02-14):
Ospravedlňujem sa za krátke zdržanie. Vážené panie poslankyne, vážení páni poslanci, pokračujeme v rokovaní deviateho dňa 12. schôdze Národnej rady Slovenskej republiky v prerušenej rozprave v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 282/2002 Z. z., ktorým sa upravujú niektoré podmienky držania psov (tlač 261). Prosím poslankyňu Annu Zemanovú, aby zaujala miesto určené pre navrhovateľov, a spoločného spravodajcu z výboru pre pôdohospodárstvo a životné prostredie poslanca Martina Fecka, aby zaujal miesto určené pre spravodajcov. V rozprave už vystúpili všetci písomne prihlásení rečníci. Pýtam sa, či chce sa niekto prihlásiť do rozpravy ústne. Končím možnosť nahlásiť sa do rozpravy. Prosím, pani Cigánikovú vymažte, pretože ona tu nie je a ten procedurálny návrh bol ešte z konca mimoriadnej schôdze. Takže ústne sa prihlásili dvaja páni poslanci. Nech sa páči, pán poslanec Mihál. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. a o zmene a doplnení zákona č. 39/2007 
Z. z. o veterinárnej starostlivosti v znení neskorších predpisov , tlač 261.)
Blanár, Juraj, podpredseda NR SR (2021-06-23):
Ďalší s faktickou poznámkou pán poslanec Milan Mazurek.
Tomanová, Viera, poslankyňa NR SR (2015-11-11):
Ďakujem pekne, pani predsedajúca. Pán poslanec Brocka, treba si uvedomiť celú šírku a hĺbku záberu v tejto oblasti. A treba potom hovoriť aj o tom, predsa pre rodičov, ktorí dajú dieťa do predškolského zariadenia, keď matka ide pracovať, otec pracuje, sú tam dva príjmy. A, samozrejme, im pomáhame. Nebudem opakovať to, čo hovorila pani kolegynka Vaľová, ale na druhej strane treba si uvedomiť, sú tam prídavky na dieťa, je tam daňový bonus, ktorý je už dnes vyšší ako sú rodinné prídavky. Čiže, áno, uznávam jednu vec, že pre tých ľudí, ktorí majú prítomného člena s ťažkým zdravotným postihnutím alebo staršieho, ktorý je odkázaný na sociálnu službu, ale vždy pred umiestnením do zariadenia je opatrovateľská služba, ktorá je ďaleko efektívnejšia ako samotná starostlivosť v zariadení. Naviac, keď niekto vykonáva opatrovateľskú službu alebo potrebuje opatrovateľskú službu, v tomto je kompetentná priamo príslušná obec alebo mesto. Teda povedzme si, jedná sa o územnú samosprávu, je to originálna pôsobnosť. A, naviac, tú opatrovateľskú službu môže vykonávať v pracovnoprávnom vzťahu aj samotný rodinný príslušník.
Goga, Ľudovít, poslanec NR SR (2018-09-18):
V rozprave vystúpili piati poslanci, nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
M. Číž, podpredseda NR SR: (2007-03-20):
(Hlasovanie.) Prítomných je 137 poslancov, za 76 poslancov, proti 38 poslancov, zdržalo sa 20 poslancov, nehlasovali 3 poslanci. Vážené kolegyne, konštatujem, že tento návrh pani poslankyne sme schválili. (Ruch v sále.) Vážené panie poslankyne, vážení páni poslanci, poprosím o pokoj. V týchto dňoch si pripomíname 50. výročie podpísania Rímskych zmlúv. Prosím predsedu Národnej rady Slovenskej republiky Pavla Pašku o príhovor k tomuto výročiu. Nech sa páči. Ešte predtým s procedurálnym návrhom pani poslankyňa Sabolová. Nech sa páči, má slovo.
Nicholsonová, Lucia, podpredsedníčka NR SR (2016-04-20):
Ďalšou písomne prihlásenou do rozpravy je pani poslankyňa Jana Kiššová, nech sa páči, máte slovo.
Bašistová, Alena, poslankyňa NR SR (2019-10-17):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, výboru pre financie a rozpočet, výboru pre verejnú správu a regionálny rozvoj a výberu, výboru pre sociálne veci, ďalej aby za gestorský výbor určila hlasovaním Výbor Národnej rady pre sociálne veci, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
Hrnčiar, Andrej, podpredseda NR SR (2017-04-07):
Nech sa páči, pokračuješ, pardon. (Povedané so smiechom.)
Laššáková, Jana, podpredsedníčka NR SR (2015-09-29):
Pokračujte a nediskutujte so mnou, nech sa páči, a hovorte do sály.
K. Tóthová, poslankyňa: (2002-04-04):
Ja sa pýtam, čo robí podpredseda vlády pre legislatívu. Predsa jeho úlohou je koordinovať tieto veci. A pokiaľ príde aj myšlienka hlavne poslancov z vládnej koalície, tak by to mali skoordinovať tak, aby sa tieto myšlienky stretli, aby sa prerokovali a aby našli jedno spoločné vyjadrenie, a nie, tu máme k niektorým zákonom 4, 5, 6 novelizácií a parlament sa s tým trápi. Je mi veľmi ľúto, ale už to treba povedať na tejto pôde, pretože legislatíva sa po vzniku štátu robila popri rezorte, ministerstvo spravodlivosti malo gesciu aj na nad legislatívou, minister bol predsedom Legislatívnej rady a popri rezorte to spravil aj pri vzniku štátu. Potom sa vytvorila samostatná funkcia s tým, že to treba koordinovať, aproximáciu dobre zabezpečiť a ustriehnuť, aby práve aproximácia bola spravená, preto sa urobil samostatný post podpredsedu vlády. A dneska vidíme, že najviac nám meškajú aproximačné zákony a nie je tu žiadna koordinácia. Tak, prosím vás pekne, načo máme podpredsedu vlády, keď tu nie je usmernenie, pretože takto legislatívu nemožno robiť. Záver z toho je, že jednoznačne sa pripájam k tomu, aby všetky novely Trestného zákona, ktoré tu máme, sa dali dohromady a naraz sa prerokúvali. To nie je možné, aby v Zbierke zákonov každý druhý mesiac vychádzala novela kódexu. A je už úplná hanba, že novela Zákonníka práce, čo je kódexová základná norma pre skoro všetkých občanov, vyjde v zákone o verejnej službe. Tak toto je už úplne na hlavu postavené a hanbou legislatívy, kde sa dostala. Ja sa ospravedlňujem za impulzívne vystúpenie, ale myslím, že už to bolo treba na pôde tohto parlamentu jednoznačne uviesť. Ďakujem za pozornosť. M. Andel, podpredseda NR SR: Ďakujem, pani kolegyňa, za vaše vystúpenie. Slovo má pán poslanec Osuský. Nech sa páči, pán kolega.
Bugár, Béla, podpredseda NR SR (2011-07-06):
Nech sa páči, prezentujme sa a hlasujme o návrhoch zo spoločnej správy s odporúčaním gestorského výboru schváliť. (Hlasovanie.) Prítomných 150 poslancov, za 79, zdržalo sa 71. Konštatujem, že tieto návrhy zo spoločnej správy boli schválené. Nech sa páči.
Šudík, Tomáš, poslanec NR SR (2022-02-03):
Ďakujem za slovo, pán predsedajúci. Erik, ja si nemyslím, že je správne takto klamať, že nejaký podnikateľ sponzoroval súčasného primátora a koalíciu, veď pán primátor mal transparentný účet, jeho kampaň stála možno 12-tisíc euro a sa na ňu skladali všetci poslanci, ktorí kandidovali v koalícii, veď nič drahé sme nemali, neviem, čo by mohol sponzorovať pri troch bilbordoch a jedných novinách, teda dvoch, čo by tam také drahé akože bolo, aby to sponzoroval podnikateľ. Ale práve ten podnikateľ, ktorého si spomínal aj verejne, napísal, že stranu, ktorú politicky sponzoroval, bola práve regionálna kancelária strany SMER, keď táto kancelária vznikala. A to je priamo napísané aj v novinách, takže netreba kývať hlavou, že to tak nie je, lebo je to napísané v novinách a nikdy nikto proti tomuto nenamietal. Takže prestaňme klamať, plus aj kandidátom za SMER, ktorí boli, dokonca mám doma ešte takú etiketu bravčovej konzervy, ešte keď mal mäsiarenský priemysel, a bol tam kandidát za stranu SMER na bravčovej konzerve a dostal to ako sponzorský dar. Takže si povedzme popravde, čo je pravda a čo zas pravda nie je. A nie, súčasné vedenie mesta nemôže za zvyšovanie cien energií. Môže za to trh, ktorý v súčasnosti v Európskej únii je, ako tieto ceny rastú, a to, že sa do potrubí neinvestovalo nič. Máme tam abnormálne straty, potrubia sú predimenzované a peniaze, ktoré mali ísť na rekonštrukciu potrubí, tam nešli a doteraz nevieme, kde skončili. A preto sa mesto aj obrátilo na políciu, aby sme to dali vyšetriť, kde skončili peniaze z prenájmu potrubí. A to je ten dôsledok, prečo sú ceny vysoké. Mestá, aj keď sa na Slovensku zvýšila cena tepla, tak mestá maximálne dosahujú hladinu tepla, akú malo Humenné doteraz. A my z tej sumy sme išli ešte hore. Ďakujem.
M. Hort, podpredseda NR SR: (2008-05-14):
Otváram týmto všeobecnú rozpravu. Konštatujem, že do rozpravy sa písomne za poslanecký klub SDKÚ – DS prihlásil pán poslanec Pavol Frešo. Je jediný písomne prihláseným. Keď skončí, v prípade faktických poznámok po ich skončení bude môcť sa ďalší poslanec alebo poslankyňa prihlásiť ústne. Pán poslanec, nech sa páči, je tu priestor pre vaše vystúpenie.
Hrnko, Anton, poslanec NR SR (2016-09-14):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre obranu a bezpečnosť; ďalej aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Bugár, Béla, podpredseda NR SR (2018-09-20):
Vážené panie poslankyne, páni poslanci, chcem sa opýtať, či už každý, kto chcel, využil právo sa zúčastniť tajných volieb? Tak, nech sa páči, ešte vidím, že niektorí sa ponáhľajú. (Krátka pauza.) Takže vyhlasujem tajné voľby za skončené a budeme pokračovať až o 14.00 hodinou otázok, lebo musia spočítať ešte odovzdané hlasovacie lístky a spôsob, koho zvolia, koho nezvolia poslanci, tak ako včera. Takže prestávka až do 14.00. (Prerušenie rokovania o 11.38 hodine.) (Pokračovanie rokovania o 14.00 hodine.)
L. Žitňanská, poslankyňa: (2007-02-01):
Páni ministri, dámy a páni, moja interpelácia smeruje na ministra spravodlivosti Štefana Harabina. „Vážený pán minister v zastúpení, vláda Slovenskej republiky sa vo svojom programovom vyhlásení zaviazala, že vykoná analýzu účinnosti doterajšieho systému bezplatnej právnej pomoci a podľa jej výsledkov prijme opatrenia na zdokonalenie takejto právnej pomoci pre chudobných s cieľom vytvoriť právnu rovnosť medzi občanmi a podporiť všetky možnosti mimosúdneho riešenia sporov. Na základe zákona č. 372/2005 o poskytovaní právnej pomoci osobám v materiálnej núdzi vzniklo 1. januára 2006 Centrum právnej pomoci, ktorého úlohou je poskytovať právnu pomoc podľa tohto zákona prostredníctvom svojich zamestnancov a určených advokátov ľuďom v materiálnej núdzi. V priebehu roku 2006 boli zriadené tri pobočky: v Košiciach, v Banskej Bystrici a v Žiline. Čiže spolu s Bratislavou centrum funguje už v štyroch regionálnych kanceláriách. Podotýkam, že zámerom, pôvodným zámerom deklarovaným aj v dôvodovej správe bolo postupné rozširovanie regionálnych pobočiek tak, aby v každom kraji bola aspoň jedna pobočka s tým, že sa plánovalo aj postupné rozširovanie pôsobnosti centra z hľadiska náplne činnosti. V decembri minulého roka ste, pán minister, odvolali riaditeľku Centra právnej pomoci, pričom mimo iných informácií, ktoré v tej súvislosti boli zo strany ministerstva publikované, bolo aj konštatovanie, že „ministerstvo spravodlivosti chce, aby bola bezplatná právna pomoc pre sociálne najslabších poskytovaná naďalej a ešte v širšom rozsahu.“ Citujem ďalej: „Preto chceme, aby pobočky vznikali najskôr v najchudobnejších regiónoch a krajoch, Prešovský kraj, Rimavská Sobota, Rožňava a ďalšie, skutočne hladové doliny a oblasti Slovenska. Aj preto približne zo 70 000 občanov, ktorí teoreticky na základe svojich príjmov mohli požiadať o bezplatnú právnu pomoc, sa na centrum zatiaľ obrátilo približne 3 000 ľudí. Existuje predpoklad, keby centrum vzniklo v chudobných regiónoch, mohlo poskytnúť právne rady oveľa väčšiemu počtu ľudí ako dosiaľ.“ Toľko citát. V rámci štátneho rozpočtu na rok 2007 bolo pre Centrum právnej pomoci vyčlenených cca 25 miliónov korún, čo je suma, ktorá predstavuje sotva sumu na hranici prežitia existujúcich štruktúr Centra právnej pomoci. Moje otázky sú: Aké máte plány, pán minister, na rozvoj Centra právnej pomoci? Akú máte predstavu o finančných nákladoch jednej pobočky? Koľko, kedy a kde chcete otvoriť nových pobočiek Centra právnej pomoci? Ako si predstavujete ďalšie opatrenia na zdokonalenie právnej pomoci pre chudobných, aby ste dosiahli cieľ, ktorý si vláda stanovila v programovom vyhlásení?“ Ďakujem pekne.
Kollár, Boris, predseda NR SR (2021-06-23):
Ďakujem pánovi poslancovi. Teraz vystúpi s faktickou poznámkou pani poslankyňa Drábiková. Nech sa páči, máte slovo.
B. Bugár, podpredseda NR SR: (2003-12-03):
Nech sa páči, pán minister, máte slovo.
Danko, Andrej, podpredseda NR SR (2024-01-16):
Poslankyňa Škopová.
Pčolinský, Peter, podpredseda NR SR (2023-03-17):
Pani poslankyňa, nevykrikujte. Vráťte pánovi poslancovi čas, prosím. Prosím, vráťte mu čas naspäť, ďakujem.
Žiga, Peter, podpredseda NR SR (2023-12-13):
Pán poslanec Pročko.
Paška, Pavol, poslanec NR SR (2011-07-06):
...a bude môcť reagovať, pán poslanec.
Taraba, Tomáš, poslanec NR SR (2022-03-23):
Je úplne bežné, že totalitne mysliaci ľudia všade vidia sprisahanie, takže to na margo tej vašej úderky. No máte tu napísané na adresu toho, že čo môže a čo nemôže nejaké náboženské spoločenstvo hlásať, nemôže popierať alebo obmedzovať osobné, politické alebo iné práva fyzických osôb pre ich pohlavie, náboženské vyznanie, vieru, pretože sú bez vyznania, rasu, príslušnosť k národnosti a podobne. Ja vám nevyčítam, že vy ste v živote Starý zákon asi nečítali. A keby ste ho čítali, tak všetky tie pasáže toto obsahujú. A práve preto hovorím, mne je úplne jedno, že vy chcete mať ako štát v tejto vašej totalitnej predstave absolútnu kontrolu nad tým, že aké cirkevné spoločenstvo sa môže zaregistrovať. To mi je úplne jasné, že vy to chcete mať pod kontrolou, ako povedala pani Záborská, tam už len chýba jeden paragraf a celé ste to okopírovali z komunistického zákona. Ale to, aby ste si vy dovolili vymazať kresťanskú Bibliu ako takú, pretože podľa tohoto, kde je úplne v poriadku, že vy si tam niekde na ministerstve vnútra, máte nejakú predstavu, že si tam zamestnáte nejakých vašich marxistov a budete potom dávať pokuty a zakazovať a zatvárať a nazvete ich, že sú to pomaly extrémistické organizácie. Veď to je, toto je váš myšlienkový svet, že začnete nazývať cirkvi extrémistickými organizáciami len preto, že povedia, že rodinu tvorí muž a žena a potom sa nejaký mladý Valášek, povie a tu máme zákon, veď v tom zákone je napísané, čo to robí, no popiera to, popiera to rodovú rovnosť. Samozrejme, teroristická pomaly organizácia. A toto, tento zákon práve toto umožňuje, pán Valášek. Je to hanba, že ste to sem v treťom tisícročí doniesli, ale proste taká je realita.
P. Paška, predseda NR SR: (2006-12-06):
(Hlasovanie.) 140 prítomných, 136 za, 1 proti, 2 sa zdržali, 1 nehlasoval. Konštatujem, že sme postúpili uvedený návrh do tretieho čítania. Pristúpime k tretiemu čítaniu . Otváram rozpravu v rámci tretieho čítania. Pýtam sa, či sa chce niekto prihlásiť. Nie. Končím rozpravu. Budeme hlasovať o návrhu zákona ako o celku, pán spravodajca, s odporúčaním...
T. Cabaj, podpredseda NR SR: (2009-09-16):
Poprosím overovateľov, aby sa ujali svojej funkcie. Výsledky vyhlásime o 14.00 hodine. Do 14.00 hodiny je obedňajšia prestávka. Dobrú chuť. (Prerušenie rokovania o 12.26 hodine.) (Pokračovanie rokovania o 14.00 hodine.)
Kočiš, Eduard, poslanec NR SR (2021-09-30):
Veľmi pekne ďakujem za slovo, pán predsedajúci... (Prerušenie vystúpenia predsedajúcim.)
Paška, Pavol, predseda NR SR (2014-06-12):
Dobre, tak to dobehnime. Pán poslanec Senko.
Figeľ, Ján, podpredseda NR SR (2013-04-16):
S ďalšou faktickou Martin Fronc.
Paška, Pavol, predseda NR SR (2014-09-10):
(Hlasovanie.) 83 prítomných, všetci boli za. Návrh sme schválili. Pani poslankyňa Pavlovičová uvedie v prvom čítaní hlasovanie o vládnom návrhu zákona č. 24 o posudzovaní vplyvov na životné prostredie, je to tlač 1089. (Hlasovanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1089.)
Ďurica, Ondrej, poslanec NR SR (2021-03-19):
Ďakujem pekne za slovo, pán predsedajúci. Ja len súhlasím s mojím kolegom Sujom, pretože ten stav, ktorý tu súčasná koalícia pomocou svojich poslancov navodila, to je, to nie je že nekultúra, to je jednoducho dehonestovanie Národnej rady. Dehonestovanie Národnej rady. Predstavitelia vlády vysielajú spoločnosti tak zlý signál, popritom ale neustále nútia ľudí ako k núdzovému stavu, tak k celoplošnému testovaniu. V bežnom živote, kedy tí ľudia naozaj už nevládzu, im dávajú toľko prekážok, toľko zložitostí do každodenného života, ale sami, sami každý deň a deň čo deň či už v médiách, alebo na pôde Národnej rady vysielajú jednoducho tak, tak neprijateľný signál. Veď toto je, preboha, Národná rada. Veď si uvedomte, kde sa nachádzame, kde sedíme. Veď tu musí byť nejaký systém práce. A to má nejako aj jednoducho z pohľadu tých bežných občanov, našich voličov, vyzerať. Ja neviem, dokedy takýmto spôsobom chcete fungovať. A keď máte dobré vzťahy ešte stále so svojimi povedzme predsedami, tak im to, prosím vás, povedzte, keď oni sú asi sami neschopní vnímať túto realitu. Vy dehonestujete svojím príkladom, svojím, svojím správaním, svojou politickou prácou, vy dehonestujete Národnú radu Slovenskej republiky. Ja, ja, ja to nechápem. Dokedy chcete v tomto, v tomto pokračovať? Česť výnimkám, skutočne. Sú poslanci a sú ľudia, ktorí si to uvedomujú a ktorí krútia hlavou. Ale to nič nemení na tom fakte, že ten stav, ktorý ste tu navodili, tá zmena tej kultúry, to je jednoducho nekultúra.
Ďuriš Nicholsonová, Lucia, podpredsedníčka NR SR (2018-11-29):
Vážené panie poslankyne, vážení páni poslanci, pokračujeme v popoludňajšom rokovaní tretieho dňa 38. schôdze Národnej rady Slovenskej republiky, a to návrhom vlády na skrátené legislatívne konanie o vládnom návrhu zákona o ochrane majetku v plynárenstve a o doplnení zákona č. 160/2015 Z. z. Civilný sporový poriadok v znení zákona č. 87/2017 Z. z. Návrh vlády má tlač 1246. Poprosím ministra hospodárstva Slovenskej republiky Petra Žigu, aby návrh vlády odôvodnil.
Bugár, Béla, podpredseda NR SR (2011-07-11):
Podľa § 28 rokovacieho poriadku sa hlási o slovo pán minister. Nech sa páči.
Érsek, Árpád, minister dopravy, výstavby a regionálneho rozvoja SR (2016-09-12):
Ďakujem za slovo. Vážený pán predsedajúci, vážená Národná rada, dovoľte mi, aby som uviedol vládny návrh zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákonov č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa menia a dopĺňajú niektoré zákony. Predkladaný návrh má za cieľ harmonizovať európske právo s národným právom v oblasti organizácie pracovného času zamestnancov vo vnútrozemskej vodnej doprave, transpozíciu Smernice Rady 2014/112 Európskej únie, ktorou sa vykonáva Európska dohoda o niektorých aspektoch organizácie pracovného času vo vnútrozemskej vodnej doprave, ktorý uzatvorili Európsky zväz riečnej plavby, Európska organizácia lodných kapitánov a Európska federácia pracovníkov v doprave. Navrhovaná úprava má ďalej za cieľ vykonanie nariadenia Rady EHS č. 3820/85 a EHS č. 3821/85 o právnych predpisoch v sociálnej oblasti, ktoré sa týkajú cestnej dopravy a za druhé, nariadenia komisie Európskej únie 83/2014, ktorým sa mení nariadenie Európskej únie č. 965/2012, ktorým sa ustanovujú technické požiadavky a administratívne vstupy týkajúce sa leteckej prevádzky. Predpokladaný zákon nemá žiadne vplyvy, je v súlade s Ústavou Slovenskej republiky a inými zákonmi Slovenskej republiky, právom Európskej únie, medzinárodnými zmluvami a inými medzinárodnými dokumentmi, ktorými sa Slovenská republika zaviazala. Dovoľujem si vás požiadať o podporu pri prerokovaní predloženého vládneho návrhu zákona a jeho schválenie v prvom čítaní. Ďakujem za pozornosť, skončil som.
Danko, Andrej, podpredseda NR SR (2024-01-08):
Pán poslanec Prostredník.
Antal, Peter, poslanec NR SR (2017-02-01):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie a aby predmetný návrh zákona prerokovali do 17. marca 2017 a v gestorskom výbore do 20. marca 2017.
Žitňanská, Jana, poslankyňa NR SR (2020-04-01):
Ďakujem veľmi pekne, pán predsedajúci. Vážený pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní. Prosím, pán predsedajúci, dajte o tomto hlasovať.
P. Hrušovský, predseda NR SR: (2004-09-23):
(Hlasovanie.) 145 prítomných, 3 za, 61 proti, 81 sa zdržalo. Neschválili sme návrh. V. Horák, poslanec: Teraz hlasujeme o bode č. 8 zo spoločnej správy.
B. Bugár, podpredseda NR SR: (2005-11-08):
(Hlasovanie.) Prítomných 141, za 119, hlasovania sa zdržalo 22 poslancov. Konštatujem, že návrh zákona sme schválili. Prosím teraz pána poslanca Jozefa Šimka, aby uvádzal hlasovania k vládnemu návrhu zákona, ktorým sa mení a dopĺňa zákon č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 1249). Nech sa páči.
Krajčír, Ľuboš, poslanec NR SR (2020-12-08):
Ďakujem pekne. Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov, tlač 353, v druhom čítaní. Národná rada Slovenskej republiky uznesením č. 495 z 8. decembra 2020 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrh zákona (§ 75 ods. 2 rokovacieho poriadku). Návrh zákona odporúčali Národnej rade Slovenskej republiky schváliť – ústavnoprávny výbor uznesením č. 193 z 8. decembra 2020 a výbor pre hospodárske záležitosti uznesením č. 119 z 8. decembra 2020. Z uznesení výborov Národnej rady Slovenskej republiky uvedených pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov, tlač 353, schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 120 z 8. decembra 2020. Týmto uznesením ma výbor zároveň poveril predložiť návrh v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Grendel, Gábor, podpredseda NR SR (2020-12-03):
(Zaznievanie gongu.) Panie poslankyne, páni poslanci, chcem ešte poslednýkrát vyzvať tých, ktorí majú záujem vyjadriť svoj názor vo verejnej voľbe kandidáta na generálneho prokurátora alebo v tajnej voľbe na predsedov výborov, aby tak urobili teraz. V krátkom čase bude totižto voľba ukončená a začnú sa počítať hlasy. (Nepretržitý priebeh verejného a tajného hlasovania.)
Heger, Eduard, poslanec NR SR (2017-06-15):
Ďakujem pekne, pán predsedajúci. Takže ja by som k tomu chcel len dodať, keď sa tu teda bavíme o tom, že to je opatrenie, ktoré má zaťažiť štátny rozpočet, a sme to tu aj kvantifikovali, tak ja by som chcel poukázať na to, že už dlhodobo vláda nerobí žiadnu konsolidáciu na strane výdavkov, zameriava sa stále len na príjmy. Dokonca toho roku to vytkla vláde aj Európska komisia a myslíme si, že práve tým, že táto oblasť výdavkov nebola, nebola prezretá vládou toľko rokov, tak by sa dokázalo nájsť veľmi veľa miest a oblastí, kde by sme vedeli teda ušetriť a kde by sa vedeli nájsť, dostatok peňazí práve aj na takéto opatrenia. Nehovoriac o tom, ako uviedli aj kolegyne pri predstavovaní tohto návrhu, že stále nám sa zvyšujú príjmy, takže tých peňazí do rozpočtu natieka dosť, ale je naozaj veľmi dôležité, aby sme začali robiť aj revíziu výdavkov či už aj personálny audit, ktorý 10 rokov nebol vykonaný vo verejnej správe, takže toto sú šedé miesta, kde by nebol problém nájsť aj tých 170 mil. eur ročne, a preto si myslím, že je dôležité sa venovať, a teda keď predstavujem tento návrh, povedať to B, tú druhú stranu mince, ktorá hovorí, že, že ak sa, začneme prekopávať jednotlivé oblasti výdavkov, tak nájdeme dosť peňazí na tento návrh. Takže nie je to otázka, že by peniaze neboli, peniaze sú sa a dajú sa na to použiť, len zatiaľ sme nevideli politickú vôľu a nevideli sme, že by to bola aj ako priorita aj táto oblasť. A preto to prednášame, aby sme ukázali, že toto je dôležitá priorita aj pre Slovensko a jeho budúcnosť. Ďakujem.
Pfundtner, Edita, poslankyňa NR SR (2017-03-21):
Ďakujem veľmi pekne kolegyni Sárközy za prednesenie nášho spoločného pozmeňujúceho návrhu a chcem povedať, že napriek priaznivým ukazovateľom ohľadne zvýšenia zamestnanosti na Slovensku, myslím si, že stále sa musíme snažiť o ďalšie zvyšovanie a, samozrejme, chceme... (Ruch v sále.) Pardon, kolegovia, môžte troška tichšie? Ďakujem pekne, rušíte ma pri vystúpení. (Povedané so smiechom.) Stále sa musíme snažiť o zachovanie pracovných návykov a za týmto účelom bol podaný aj ten náš pozmeňujúci návrh. Musíme si však uvedomiť, že takéto návyky alebo zachovanie a zvýšenie týchto návykov idú ruka v ruke so spravodlivým ohodnotením uchádzačov, ktorí sú síce evidovaní na úrade práce, avšak popri tom si privyrábajú. Momentálne, súčasné znenie zákona obmedzovalo príjem z práce vykonávanej mimo pracovného pomeru alebo zo zmluvy o osobnej asistencii na 75 % sumy životného minima, čo v absolútnych číslach predstavuje 148 eur 57 centov, zároveň podotýkam, že suma životného minima sa od roku 2013 nemenila. Ako som už spomenula, tak každopádne je v záujme štátu, aby si uchádzači zachovávali aspoň minimálne pracovné návyky a boli za takúto prácu aj adekvátne ohodnotení. Výška odmeny za vykonanú prácu je rozhodne tým najväčším motivujúcim faktorom, a preto spolu s kolegami navrhujeme, aby sa zvýšila maximálna hranica príjmu uchádzača o zamestnanie zo súčasných 75 % na 100 % životného minima, čo bude predstavovať 198 eur 8 centov. Verím, že takéto zvýšenie pomôže mnohým uchádzačom ich často veľmi ťažké... (Prerušenie vystúpenia časomerom.)
Košútová, Magda, poslankyňa NR SR (2015-03-11):
No ďakujem pekne za slovo. Pán kolega, no, privádzate ma do úžasu, pretože pred chvíľou tu bolo kriku, šmarcu, koľko pozmeňovacích návrhov bolo vo výbore, a vy tu teraz priamo v pléne predložíte 44 plus 5, čiže 49 pozmeňujúcich návrhov. Začínam mať presvedčenie, že to, čo sa hovorí v kuloároch tohto parlamentu, že v OĽaNO máte vyhlásenú ligu, koľko bude kto rozprávať v pléne, podľa toho bude na kandidátke v budúcich voľbách, že je to pravda. Pretože toto vaše vystúpenie má o tom len uistilo.
Bugár, Béla, podpredseda NR SR (2016-04-18):
Pani poslankyňa Vaľová sa hlásila do faktickej, zatlačila zle, lebo raz vypadla, takže s vaším dovolením teraz má slovo pani poslankyňa Vaľová a potom bude reagovať na faktické pán poslanec Matovič. Nech sa páči.
Glváč, Martin, podpredseda NR SR (2018-05-10):
Ďakujem. Otváram všeobecnú rozpravu. Do rozpravy som dostal dve písomné prihlášky: pani Simona Petrík a Natália Grausová. Pani poslankyňa, stihneme do siedmej? Bude to...? (Reakcia z pléna.) Nech sa páči.
Baránik, Alojz, poslanec NR SR (2018-10-23):
Zopár komentárov k výbornému vystúpeniu Igora Matoviča. Igor Matovič tu spomínal v súvislosti s Ústavným súdom pochybné kšefty, ktoré určití ústavní činitelia urobili, o ktorých sa vie. Lenže tu podľa mňa nejde o tie kšefty, o ktorých sa vie, ale o tie kšefty, o ktorých sa ešte nevie, o ktorých sa dozvieme, keď sa dostaneme do vlády. To je to, kvôli čomu potrebuje táto koalícia, ktorá hlasovala za tento zákon, ktoré potrebuje koalícia na vládnutie súdu, Ústavného súdu. Čiže toto je jedna vec. Druhá vec je tá, že čakáme stále na to, že ako si, ako nám vysvetlia tí, ktorí hlasovali za tento zákon, ako nám vysvetlia, že ako to vlastne mysleli. Ja som sa pokúšal s niektorými hovoriť a nebol som vyslyšaný. Čiže je to, obávam sa, takto, vyzerá to veľmi, veľmi zle. Myslím si, že by bolo lepšie, keby sa pokúsili nám vysvetliť, ako to vlastne mysleli. Ja osobne som presvedčený, že dokiaľ to nevysvetlia, tak to vyzerá na to najhoršie, čo to môže byť.
Bugár, Béla, podpredseda NR SR (2011-11-29):
Pán poslanec Matovič, môžete reagovať na faktické poznámky.
Hrušovský, Pavol, podpredseda NR SR (2010-09-07):
Pán poslanec Madej. Nech sa páči, máte slovo. (Hlas z pléna.) Pán poslanec, svojmu kolegovi nedoprajete vystúpiť? Nech sa páči, pán poslanec.
Figeľ, Ján, podpredseda NR SR (2015-11-25):
Ďakujem pekne. Otváram rozpravu, do ktorej som dostal písomne dve mená: Igor Hraško za klub OĽaNO a Miroslav Beblavý individuálne. Nech sa páči, v tomto poradí, najprv pán kolega Igor Hraško.
Kollár, Boris, predseda NR SR (2023-02-14):
Na faktické bude reagovať pani poslankyňa Zemanová.
Paška, Pavol, predseda NR SR (2013-09-17):
Kedy som dal taký súhlas, pán poslanec?
Bugár, Béla, podpredseda NR SR (2011-03-23):
Pán poslanec Jarjabek, nech sa páči. Pardon, zle vidím, ale nevadí, nech sa páči.
Grendel, Gábor, poslanec NR SR (2018-12-04):
Ďakujem za slovo. Nejaké zdôvodnenie, pán poslanec?
Sulík, Richard, predseda NR SR (2010-12-09):
Predpokladám, to je fakt reakcia na faktické poznámky. Nech sa páči.
Laššáková, Jana, podpredsedníčka NR SR (2012-12-06):
Pán minister, prosím o odpoveď.
Puci, Róbert, poslanec NR SR (2017-04-04):
Ďakujem pekne. Informácia Výboru Národnej rady Slovenskej republiky pre hospodárske záležitosti o výsledku prerokovania návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov. Predseda Národnej rady Slovenskej republiky rozhodnutím č. 504 z 29. marca 2017 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 250/12012 Z. z. o regulácii v sieťových odvetviach v znení neskorších predpisov. Výbor Národnej rady Slovenskej republiky pre hospodárske záležitosti tento návrh prerokoval a na svojej 25. schôdzi dňa 4. apríla 2017, uznesením č. 90 odporučil Národnej rade Slovenskej republiky tento návrh schváliť. Vážený pán predsedajúci, otvorte, prosím, rozpravu.
Šeliga, Juraj, podpredseda NR SR (2021-04-01):
Ďakujem pekne, pán Pellegrini, nie je to problém ani v zmysle ústavy, ani v zmysle rokovacieho poriadku, pretože, ak si spomínate, pani poslankyňa Šofranko na začiatku volebného obdobia vzhľadom na jej zdravotný stav si začala uplatňovať mandát až po nejakom čase. A rovnako sa tu prekrývajú dve veci, že deklaratórny a konštitutívny účinok toho, kedy sa kto ujíma funkcie, ale dnes o dvanástej sedí už aj mandátový a imunitný výbor, aj po porade s parlamentnou legislatívou môžme pokračovať a môžme hlasovať. Ale ďakujem za túto otázku a za uistenie. Pán poslanec Vetrák, keď už teda riešime tie procedurálne návrhy, nech sa páči.
Matovič, Igor, poslanec NR SR (2012-08-02):
Pani Jurinová Erika, podpredsedníčka parlamentu, ono, viete, ono je to asi tak, že funkciami sa intelekt nadobudnúť nedá. A niekto má tri funkcie a nejako intelektu sa nedostavilo.
Pčolinský, Peter, podpredseda NR SR (2023-06-20):
Dáme ešte tie faktické a prerušíme tento bod. Pán poslanec Vetrák.
Puci, Róbert, poslanec NR SR (2013-06-26):
Ďakujem veľmi pekne. Vážená pani predsedajúca, kolegyne, kolegovia, spolu s kolegom Jaroslavom Baškom sme si dovolili pripraviť tento pozmeňujúci návrh zákona, v rámci ktorého by sme chceli pomôcť vlastníkom motorových vozidiel, ktoré už fyzicky neexistujú. To znamená, jedná sa o motorové vozidlá, ktoré nejakým spôsobom skončili buď na šrotovisku, alebo boli rozpredané na náhradné diely. Neboli vyradené z evidencie motorových vozidiel, momentálne tieto motorové vozidlá na základe súčasne platných zákonov sa vyradiť bez toho, aby boli fyzicky zošrotované alebo odovzdané v autorizovaných zariadeniach, nie je možné vyradiť, preto sme sa rozhodli, že pripravíme takúto novelu zákona, v rámci ktorej by sme umožnili týmto ľuďom, aby tieto svoje už fyzicky neexistujúce motorové vozidlá mohli z tejto evidencie vyradiť. Hlavne je to preto, lebo títo ľudia momentálne majú zvýšené náklady na poplatky, čo sa týka povinného zmluvného poistenia, naháňajú ich exekútori s tým, že aj keď to auto už fyzicky neexistuje, keďže nie je vyradené z evidencie, tak je ich povinnosťou za tieto autá platiť zákonné poistenie. Tento zákon viac-menej rieši systém, akým by sme tieto autá mali vedieť následne z tejto evidencie vyradiť, to znamená, aby po zaplatení určitého poplatku, ktorý je presne určený, ktorý bude presne určený, do, do envirofondu, aby sme následne, aby následne obvodný úrad životného prostredia vydal potvrdenie o tom, že ten poplatok bol zaplatený, že takéto auto už fyzicky neexistuje a na základe tohto potvrdenia by potom obvodný úrad dopravy a polície takéto auto vedeli vyradiť z evidencie. V rámci prvého čítania a v rámci rokovania na výboroch došlo k určitým zmenám, ktoré sú, sú, kde sme viac-menej vyšli v ústrety požiadavke aj, aj legislatívcom a sme určité veci pozmenili, poupravili tak, aby to bolo v súlade so súčasne platnými právnymi predpismi. Zatiaľ si myslím, že z mojej strany je toľko.
M. Dzurinda, poslanec: (2002-10-15):
I. Presperín, doterajší podpredseda NR SR: Pál Csáky.
Šeliga, Juraj, podpredseda NR SR (2020-04-01):
Ďakujem, pani poslankyňa. Pán poslanec Blcháč, nech sa páči.
Krošlák, Ján, poslanec NR SR (2021-05-05):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 11. júna 2021 a v gestorskom výbore do 14. júna 2021.
Ledecký, Vladimír, poslanec NR SR (2024-09-17):
Chcel som reagovať, ale keďže pán Muňko mal faktickú poznámku k inému zákonu, tak nemám na čo. Ďakujem.
Shahzad, Silvia, poslankyňa NR SR (2019-02-06):
Vážený pán predsedajúci, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1293. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 22. marca 2019 a v gestorskom výbore do 25. marca 2019. Prosím, pán predsedajúci, otvorte všeobecnú rozpravu.
Pčolinský, Peter, podpredseda NR SR (2023-05-25):
Pri všetkej úcte, ruší to. (Povedané súbežne s rečníkom.)
Kiššová, Jana, poslankyňa NR SR (2016-04-26):
Ďakujem veľmi pekne za slovo. Pán minister, ja tiež veľmi pekne ďakujem za konštruktívny a vecný príspevok k programovému vyhláseniu vlády, naozaj na pohľadanie. Bohužiaľ, nedá sa v dvoch minútach reagovať na všetko, čo ste povedali, preto budem reagovať len na to, na vašu otázku, že prečo nechceme v tej kontinuite pokračovať, a ja by som teda rada povedala pár slov k tomu, prečo ja nechcem, aby sa pokračovalo v kontinuite. - No nechcem to napríklad preto, lebo nechcem, aby sa opäť kontinuálne systematicky zhoršovalo podnikateľské prostredie. - Nechcem, aby sa kontinuálne zvyšovali dane na to, aby sa potom selektívne mohli rozdávať, napríklad vlaky zadarmo a podobne. - Nechcem kontinuitu ani v tom, aby sa prideľovali investičné stimuly tak, ako ste si to tu vy zvykli, a teda veľkým, silným a hlavne vlastným. Na to, aby dostali firmy ako U. S. Steel, Mondi SCP Ružomberok, Duslo Šaľa a im podobné firmy stimuly, na to sa musia skladať malí a strední podnikatelia a títo si to naozaj nezaslúžia. - Nechcem kontinuitu ani v tom, aby sa menili zákony šité na mieru konkrétnym firmám. Pamätáme si to v roku 2013, kedy na zrejme požiadavku U. S. Steelu sa menili zákony šité na mieru práve im a kedy sa týmto zákonom suplovali nejaké mimoriadne nepriaznivé podmienky vo vzťahu k výške poplatkov za energie. Tak vy miesto toho, aby ste riešili túto situáciu pre všetkých rovnako, tak ste to vyriešili len pre jednu jedinú spoločnosť. - Nechcem ďalej kontinuitu ani v tom, aby sa opakovali reštrukturalizácie, akou bol napríklad Váhostav, kedy až v čase, kedy hrozilo, že utrpí povesť vašej vlády, ste pristúpili k tomu, že za dlhy jednej súkromnej spoločnosti sa skladali občania tejto krajiny, že vy ste siahli na bankový odvod, ktorý bol účelovo kumulovaný na riešenie... (Prerušenie vystúpenia časomerom.)
Laššáková, Jana, podpredsedníčka NR SR (2013-03-13):
Prosím, prezentujme sa a hlasujme. (Hlasovanie.) Prítomných 142 poslancov, za návrh 55 poslancov, proti 84 (pozn. red.: správne má byť „proti 4“), zdržalo sa 82 poslancov, 1 poslanec nehlasoval. Konštatujem, že Národná rada sa uzniesla, že nebude, neprerokuje návrh zákona v druhom čítaní. Ďalej prosím spravodajcu určené..., ďalej prosím spravodajcu, ktorého určil navrhnutý gestorský výbor pre zdravotníctvo, poslanca Jozefa Ježíka, aby uviedol hlasovanie v prvom čítaní o vládnom návrhu zákona o Národnom zdravotníckom informačnom systéme (tlač 408). Nech sa páči, pán poslanec, máte slovo. (Ruch v sále.) Páni poslanci, poprosím vás, hlasujeme, takže... (Hlasovanie o vládnom návrhu zákona o Národnom zdravotníckom informačnom systéme a o zmene a doplnení niektorých zákonov , tlač 408.)
Bugár, Béla, podpredseda NR SR (2017-10-12):
Ak dovolíte, radšej zrušíme toto hlasovanie. Budeme opakovať. Takže hlasujeme o všetkých bodoch zo spoločnej správy 1 až 39. Možnože som urobil chybu ja, slabnú mi uši.
Pellegrini, Peter, podpredseda NR SR (2020-05-13):
Pán poslanec Kuriak.
Hraško, Igor, poslanec NR SR (2012-10-17):
Ďakujem pekne, pani predsedajúca. Ja by som takisto chcel vyzdvihnúť pána kolegu Beblavého, pretože rozprával k veci. A použil by som jedno prirovnanie, ktoré som zažil ja osobne vo svojej študentskej praxi. Tak ako z tohto zákona boli vycucané niektoré veci, ktoré akože majú napomôcť ku skvalitňovaniu školstva, tak mi to pripadá ako zavádzanie prvého kreditného systému u nás na Slovensku toho vysokého školstva, kedy opäť bolo niečo vycucané zo západného systému, vhodené do našich podmienok a, samozrejme, že to bolo úplne na figu. Mal som to možnosť pocítiť na vlastnej koži, žiaľ, nikto to neakceptoval, potom sa to, samozrejme, postupne začalo upratávať, upravovať atď. Ale aj tak to ešte dneska nie je dokonalé, to znamená, že treba tam riešiť určite ďaleko, ďaleko viacej vecí, to vám presne aj tento zákon vyzerá byť v takejto podobe. Tuná niektorí spomínali aj opäť porovnania rozdávania peňazí, áno tie sa rozdávajú, a keď sa zistilo, že to nejde cez jedno, tak to pôjde cez druhé, a argument, že základnej škole je 13 žiakov a má 4-tisíc detí v školskom klube to je presne to isté ako malá obec, ktorá má 20 detí, mala 7-tisíc detí v centre voľného času. Neobsluhovala len tú školu ale aj všetky v okrese. Takže to je trošku blbý argument istého kolegu, ktorý sa k tomuto vyjadril, pán Beblavý, k vašej rozprave. No a ja by som sa tiež chcel dotknúť externého štúdia. Vy ste sa ho dotkli len v krátkosti, ja sa ho dotknem potom v svojej rozprave, do ktorej sa tiež idem prihlásiť v rámci ústnej, takže teraz nebudem o tom veľa hovoriť. Potom poviem o tom viacej, ďakujem.
M. Hort, podpredseda NR SR: (2008-02-06):
(Prestávka.) (Po prestávke.)
Danko, Andrej, predseda NR SR (2016-05-25):
Prosím, prezentujme sa a hlasujme. (Hlasovanie.) Ďakujem. Prítomných 132 poslancov, za 53, proti 5, zdržalo sa 74. Konštatujem, že sme uvedený návrh neschválili a nebudeme teda pokračovať v rokovaní o návrhu zákona. Opäť vás prosím, pán poslanec Kotleba, aby ste uviedli hlasovanie o bode 63 schváleného programu, ktorým je prvé čítanie o návrhu skupiny poslancov na vydanie zákona, ktorým sa dopĺňa zákon č. 22/2004 Z. z. o dani z pridanej hodnoty (tlač 103). Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 103.)
Hrnčiar, Andrej, podpredseda NR SR (2018-06-13):
Áno.
Žiga, Peter, minister životného prostredia SR (2012-10-16):
Ďakujem pekne, pani predsedajúca. Vážené panie poslankyne, páni poslanci, vládny návrh zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov, predkladám na základe doplňujúceho formálneho oznámenia Európskej komisie z 20. mája 2011. Cieľom návrhu zákona je prijatie takej právnej úpravy, ktorou sa zohľadňujú výhrady Európskej komisie vzťahujúce sa k nesprávnej alebo neúplnej transpozícii Smernice Európskeho parlamentu a Rady 2009/41 zo 6. mája 2009 o používaní geneticky modifikovaných mikroorganizmov v uzavretých priestoroch. Európska komisia upozornila na nedostatočné prevzatie definície geneticky modifikovaný organizmus. Návrh zákona nebude mať vplyv na štátny rozpočet, rozpočty obcí a vyšších územných celkov, podnikateľské prostredie, sociálny ani environmentálny vplyv, ani vplyv na informatizáciu spoločnosti. Chcel by som vás požiadať o podporu predloženého vládneho návrhu zákona. Ďakujem, skončil som, pani predsedajúca.